“กรมป้องกัน” เตือน 44 จว. เสี่ยงท่วมฉับพลัน-น้ำป่าไหลหลาก 20-22 ส.ค.นี้
“กรมป้องกันฯ” เตือน 44 จังหวัด ระวังฝนตกหนักบางพื้นที่ เตรียมรับมือน้ำท่วมฉับพลันและน้ำป่าไหลหลาก รวมถึงน้ำท่วมขังระหว่างวันที่ 20-22 ส.ค.65

“กรมป้องกันฯ” เตือน 44 จังหวัด ระวังฝนตกหนักบางพื้นที่ เตรียมรับมือน้ำท่วมฉับพลันและน้ำป่าไหลหลาก รวมถึงน้ำท่วมขังระหว่างวันที่ 20-22 ส.ค.65
18 ส.ค. 2565

กองอำนวยการป้องกันและบรรเทาสาธารณภัยกลาง (กอปภ.ก.) โดยกรมป้องกันและบรรเทาสาธารณภัย ได้ติดตามสภาวะอากาศและพิจารณาปัจจัยเสี่ยง ประกอบกับกรมอุตุนิยมวิทยาได้มีประกาศฉบับที่ 1 (204/2565) ลงวันที่ 18 สิงหาคม 2565 เวลา 05:00 น. แจ้งว่า ร่องมรสุมพาดผ่านภาคเหนือ และภาคตะวันออกเฉียงเหนือ
ขณะที่หย่อมความกดอากาศต่ำบริเวณทะเลจีนใต้ตอนบนจะเคลื่อนเข้าสู่แนวร่องมรสุม และมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย จะมีกำลังแรงขึ้น ทำให้มีฝนเพิ่มขึ้น และมีฝนตกหนักถึงหนักมากบางพื้นที่บริเวณภาคเหนือ ภาคตะวันออกเฉียงเหนือ ภาคกลาง และภาคใต้ รวมทั้งกรุงเทพมหานครและปริมณฑล โดยมีพื้นที่เฝ้าระวังสถานการณ์ภัย ระหว่างวันที่ 20 – 22 สิงหาคม 2565 ดังนี้
พื้นที่เฝ้าระวังน้ำท่วมฉับพลัน น้ำป่าไหลหลาก และน้ำท่วมขัง           
ภาคเหนือ จังหวัดแม่ฮ่องสอน (อ.เมืองฯ, ปาย, ปางมะผ้า, แม่สะเรียง) ,เชียงใหม่ (อ.ฝาง, แม่อาย, เชียงดาว, เวียงแหง, สะเมิง), เชียงราย (อ.เมืองฯ, แม่จัน, แม่สาย, เวียงป่าเป้า, แม่ฟ้าหลวง, พญาเม็งราย, ขุนตาล, เวียงแก่น, เทิง, เชียงของ, เชียงแสน, ดอยหลวง) , ลำพูน (อ.ลี้, ทุ่งหัวช้าง), ลำปาง (อ.เมืองฯ, เถิน, เสริมงาม, วังเหนือ, แจ้ห่ม, เมืองปาน, แม่พริก, สบปราบ, เกาะคา, งาว, ห้างฉัตร), พะเยา (อ.เมืองฯ, แม่ใจ, เชียงคำ, ปง, จุน, ภูซาง, ดอกคำใต้) , แพร่ (อ.เมืองฯ, วังชิ้น, ร้องกวาง, ลอง สอง, เด่นชัย)
และ น่าน (อ.เมืองฯ, เชียงกลาง, สองแคว, ปัว, เฉลิมพระเกียรติ, บ่อเกลือ, ทุ่งช้าง, ท่าวังผา, ภูเพียง, เวียงสา) และตาก (อ.ท่าสองยาง, แม่ระมาด, แม่สอด), สุโขทัย (อ.เมืองฯ, ทุ่งเสลี่ยม, บ้านด่านลานหอย, ศรีสัชนาลัย, คีรีมาศ), อุตรดิตถ์ (อ.ท่าปลา, น้ำปาด), พิษณุโลก (อ.วังทอง, นครไทย, เนินมะปราง, ชาติตระการ, วัดโบสถ์),พิจิตร (อ.ทับคล้อ, ดงเจริญ), เพชรบูรณ์ (อ.เมืองฯ, วังโป่ง, ชนแดน, หล่มสัก, หล่มเก่า, เขาค้อ, หนองไผ่) และนครสวรรค์ (อ.ไพศาลี, ท่าตะโก)
ภาคตะวันออกเฉียงเหนือ ได้แก่ จังหวัดเลย (อ.เมืองฯ, ด่านซ้าย, ท่าลี่, นาแห้ว), หนองคาย (อ.สังคม, โพธิ์ตาก), บึงกาฬ (อ.เมืองฯ, บุ่งคล้า), หนองบัวลำภู (อ.สุวรรณคูหา), อุดรธานี (อ.กุดจับ, นายูง, น้ำโสม), สกลนคร (อ.เมืองฯ, ภูพาน, สว่างแดนดิน), นครพนม (อ.เมืองฯ), มุกดาหาร (อ.เมืองฯ, ดงหลวง, หว้านใหญ่, หนองสูง), ชัยภูมิ (อ.เมืองฯ, หนองบัวระเหว, แก้งคล้อ, บ้านแท่น, ภูเขียว, คอนสวรรค์), ขอนแก่น (อ.เมืองฯ, ชุมแพ, ภูเวียง, ภูผาม่าน, มัญจคีรี, ชนบท, บ้านแฮด), มหาสารคาม (อ.โกสุมพิสัย)
รวมถึงกาฬสินธุ์ (อ.เมืองฯ, ยางตลาด), ร้อยเอ็ด (อ.เสลภูมิ), ยโสธร (อ.มหาชนะชัย, คำเขื่อนแก้ว, เลิงนกทา), อำนาจเจริญ (อ.เมืองฯ, ชานุมาน), นครราชสีมา (อ.ด่านขุนทด, โนนไทย, วังน้ำเขียว, ปักธงชัย, พิมาย, จักราช, ลำทะเมนชัย, ชุมพวง, ปากช่อง, สีคิ้ว), บุรีรัมย์ (อ.เฉลิมพระเกียรติ, ประโคนชัย, โนนดินแดง, นางรอง, สตึก, คูเมือง), สุรินทร์ (อ.ปราสาท, พนมดงรัก), ศรีสะเกษ (อ.ขุนหาญ, กันทรลักษ์) และอุบลราชธานี (อ.เมืองฯ, บุณฑริก, น้ำยืน, นาจะหลวย, น้ำขุ่น, วารินชำราบ, เดชอุดม, นาเยีย)
ภาคตะวันออก ได้แก่ ปราจีนบุรี (อ.เมืองฯ, ประจันตคาม, กบินทร์บุรี, นาดี), สระแก้ว (อ.เมืองฯ, วังน้ำเย็น, ตาพระยา), ระยอง (อ.เมืองฯ, เขาชะเมา, แกลง, บ้านค่าย), จันทบุรี (อ.เมืองฯ, นายายอาม, เขาคิชฌกูฏ, สอยดาว, โป่งน้ำร้อน, มะขาม, ขลุง) และตราด (อ.บ่อไร่, เขาสมิง, คลองใหญ่, เกาะช้าง, เกาะกูด, แหลมงอบ)
ภาคกลาง ได้แก่ จังหวัดกาญจนบุรี (อ.ทองผาภูมิ, สังขละบุรี), ราชบุรี (อ.สวนผึ้ง, บ้านคา), สมุทรปราการ (อ.เมืองฯ, บางพลี, บางเสาธง), นครนายก (อ.เมืองฯ, ปากพลี) รวมถึงกรุงเทพมหานคร
ทั้งนี้ กรมป้องกันฯ จึงได้ประสานแจ้งจังหวัดในภาคเหนือ, ภาคตะวันออกเฉียงเหนือ, ภาคตะวันออก, ภาคกลาง, และกรุงเทพมหานคร รวมถึงศูนย์ป้องกันและบรรเทาสาธารณภัยเขตในพื้นที่เสี่ยงภัย เตรียมรับมือสถานการณ์ภัยและแจ้งเตือนประชาชนในพื้นที่เสี่ยงภัยทราบล่วงหน้า พร้อมติดตามปริมาณฝนที่ตกในพื้นที่อย่างใกล้ชิด เฝ้าระวังพื้นที่เสี่ยงฝนตกหนักหรือบริเวณที่มีฝนสะสม ที่อาจส่งผลให้เกิดน้ำท่วม
สำหรับสถานที่ท่องเที่ยวทางธรรมชาติ โดยเฉพาะถ้ำ, น้ำตก, ถ้ำลอด หากมีฝนตกหนักมีความเสี่ยงที่จะเกิดภัย ให้มีประกาศแจ้งเตือนและปิดกั้นพื้นที่ห้ามบุคคลใดเข้า พร้อมทั้งจัดเจ้าหน้าที่เฝ้าระวังและติดตามสถานการณ์อย่างใกล้ชิดตลอด 24 ชั่วโมง พร้อมประสานองค์กรปกครองส่วนท้องถิ่นแจ้งเตือนประชาชนในพื้นที่เสี่ยงภัย อีกทั้งจัดชุดเผชิญสถานการณ์วิกฤต (ERT) รวมถึงนำเครื่องมือเครื่องจักรกลด้านสาธารณภัยเข้าประจำจุดเสี่ยงอันตรายและพื้นที่เสี่ยงภัย เพื่อให้พร้อมเผชิญเหตุและช่วยเหลือประชาชนทันที